การทำงานแบบ agile ของธนาคารไทยพาณิชย์ คืออะไร
1. ไม่มีห้องทำงานส่วนตัว
2. ดูแลเรื่องใหญ่ๆ ของธนาคาร
3. การดึงคนในแต่ละฟังก์ชั่นมารวมทีมกัน เพื่อคิดค้น ทดลอง ทำงานให้ง่ายขึ้น
4. ระบบขั้นตอนการทำงานที่ซับซ้อน
คำตอบที่ถูกต้องคือ 3.  เนื่องจาก เพราะวันที่ 5 ก.พ. 2562 ธนาคารไทยพาณิชย์ปรับโครงสร้างผู้บริหารระดับสูง โดยจะมีผู้จัดการใหญ่เพิ่มขึ้นเป็น 4 คน รูปแบบการทำงานจะเปลี่ยนไปเป็นแบบ Agile และทำงานร่วมกันมากขึ้นในทุกฝ่าย การทำงานแบบ agile คือ การดึงคนในแต่ละฟังก์ชั่นมารวมทีมกันเพื่อคิดค้น ทดลอง ทำงานให้ง่ายขึ้น เพราะทีมนี้ไม่ต้องวิ่งไปหาผู้ใหญ่แต่ละสายเหมือนในอดีต ดังนั้นจะเห็นบทบาทหน้าที่ของผู้บริหารระดับสูงจะเปลี่ยนไป ระบบขั้นตอนการทำงานที่ซับซ้อน ใช้เวลานานจะลดลง รวมถึงการประชุมจำนวนมากที่ไม่เกิด Productivity จะหมดไป

ธนาคารจะก้าวเข้าสู่ Agile Organization เริ่มต้นที่ผู้จัดการใหญ่ทั้ง 4 คน ได้แก่ คุณอรพงศ์ เทียนเงิน, คุณอารักษ์ สุธีวงศ์, คุณอภิพันธ์ เจริญอนุสรณ์ และคุณสารัชต์ รัตนาภรณ์ จะเห็นว่าทุกคนไม่มีห้องทำงานส่วนตัว แต่จะทำงานด้วยกันอยู่ด้วยกันทั้ง 5 คน รวมถึงคุณอาทิตย์ นันทวิทยาด้วย

แม้ว่าคณะผู้จัดการใหญ่จะมี 4 คน แต่จะทำตัวเหมือนคนเดียวที่มี 4 CPU ที่ช่วยกันทำงาน ผลักดันในทุกเรื่องซึ่งเมื่อคนใดคนหนึ่งตัดสินใจ อีก 3 คนจะช่วยสนับสนุนช่วยคิดไปพร้อมๆ กัน ที่สำคัญคือจะสร้างบรรยากาศการทำงานเป็นทีมให้เกิดขึ้นทั้งองค์กร ไม่มีการสร้างกรอบทำงานแต่ละฝ่ายเหมือนในอดีต ทุกคนสามารถทำงานด้วยกันได้เพื่อเป้าหมายเดียวกัน การทำงานของคณะผู้จัดการใหญ่ จะมุ่งเน้น SCB Transformation ใน 4 เสาหลัก ได้แก่ 1. Customer Centric 2. Risk Culture 3. Innovation 4. Speed